Document ID: 32012D0066

KOMMISSIONENS GENNEMFØRELSESAFGØRELSE
af 2. februar 2012
om anerkendelse af Polski Rejestr Statκόw S.A. (det polske skibsregister) som et klassifikationsselskab for fartøjer på indre vandveje
(meddelt under nummer K(2012) 431)
(EØS-relevant tekst)
(2012/66/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2006/87/EF af 12. december 2006 om fastsættelse af tekniske forskrifter for fartøjer på indre vandveje og om ophævelse af Rådets direktiv 82/714/EØF (1), særlig artikel 10, stk. 1, og del II i bilag VII,
efter høring af det udvalg, der er omhandlet i artikel 7 i Rådets direktiv 91/672/EØF af 16. december 1991 om gensidig anerkendelse af nationale bådførercertifikater for transport af varer og personer ad indre vandveje (2), og
ud fra følgende betragtninger:
(1)
Ved brev af 3. juli 2008 har Polen indsendt en ansøgning til Kommissionen om anerkendelse af Polski Rejestr Statκόw S.A. (i det følgende benævnt PRS) som et klassifikationsselskab ifølge betydningen i direktivet. PRS har sit hovedkvarter i Polen.
(2)
Med ansøgningen har Polen indsendt de oplysninger og den dokumentation, som er nødvendig for at kontrollere, at kriterierne for anerkendelse er overholdt.
(3)
Der blev arrangeret en høring på det fælles møde mellem eksperter fra Den Europæiske Unions medlemsstater og Centralkommissionen for Sejlads på Rhinen (i det følgende benævnt »CCNR«) om tekniske forskrifter for fartøjer på indre vandveje i april 2009, hvor de polske myndigheder og PRS havde indlæg.
(4)
Sekretariatet for CCNR er blevet hørt som omhandlet i del II, stk. 4, i bilag VII til direktiv 2006/87/EF.
(5)
Kommissionen har evalueret PRS’ overholdelse af kriterierne i del I i bilag VII til direktiv 2006/87/EF og finder, at PRS overholder dem -
VEDTAGET DENNE AFGØRELSE:
Artikel 1
Klassifikationsselskabet PRS anerkendes i henhold til artikel 10 i direktiv 2006/87/EF.
Artikel 2
Denne afgørelse er rettet til den eller de medlemsstater, der har indre vandveje som omhandlet i artikel 1, stk. 1, i direktiv 2006/87/EF, og til Polski Rejestr Statków (det polske skibsregister), Al. Gen. J. Hallera 126, 80-416, Gdańsk, Polen.
Udfærdiget i Bruxelles, den 2. februar 2012.

Labels: 7
8
18
4